**KOMISIJA ZA OCJENU I ODBRANU ZAVRŠNOG RADA NA DRUGOM (II) CIKLUSU STUDIJA**

**V i j e ć u**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 8. 10. 2021.godine broj: 01-3-77-26-2/2 imenovani smo u komisiju za ocjenu i odbranu završnog rada na drugom (II) ciklusu studija
(STUDIJ 4+1) studentice **Aleksandre Mizdrak** pod naslovom:

**GOVOR MRŽNJE KAO BEZBJEDNOSNA PRIJETNJA –**

**STUDIJA SLUČAJA BOSNE I HERCEGOVINE**

Komisija je u sastavu:

1. Prof. dr. Mirza Smajić, predsjednik
2. Prof.dr. Vlado Azinović, mentor
3. Doc. dr. Selma Ćosić, članica
4. Prof. dr. Zlatan Bajramović, zamjenski član

Mentor rada je prof.dr. Vlado Azinović.

Shodno Pravilima studiranja drugi (II) ciklus studija na Univerzitetu u Sarajevu, studenica je podni-jela zahtjev za ocjenu i odbranu završnog rada i priložio-la sljedeće:

* pisanu suglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Uvidom u rad, komisija je ocijenila da se studentica **Aleksandra Mizdrak** pridržavala teme za izradu završnog rada, te prilaže njegov kratak rezime:

Kroz analizu govora mržnje u javnom prostoru BiH kandidatkinja ukazuje na trenutno alarmantan nivo prisutnosti ove pojave, te na potencijal za njenu eskalaciju, koja bi mogla podići rizik od pojave nasilja u društvu, odnosno zločina iz mržnje. Istraživanje provedeno u pripremi ove master teze ukazalo je na širok spektar aktera govora mržnje, od političkih elita koji govor mržnje koriste kao sredstvo homogenizacije glasačkog tijela, preko novinara koji svojim neprofesionalnim izvještavanjem i objavljivanjem neprovjerenih informacija šire i podržavaju govor mržnje, do samih građana koji, najčešće kao anonimni komentatori, na javne sadržaje reagiraju govorom mržnje.

Kandidatkinja na više konkretnih primjera (u političkim istupima, medijima i na internetu) ukazuje na pojavnost govora mržnje i njegove protagoniste, kao i na temeljne odrednice ove pojave – definiciju, karakteristike i tipologiju. U posebnom poglavlju, ukazuje se na pravni okvir, međunarodni i domaći, za slobodu izražavanja i suzbijanje govora mržnje. Navode se ključni dokumenti Ujedinjenih naroda, Vijeća Europe i Europske unije koji se izravno referiraju na ovu pojavnost, te se daje pregled zabrana govora mržnje kroz pravne propise koji važe u Bosni i Hercegovini i ukazuje na postojeće mehanizma zaštite od ove pojavnosti kod nas.

U radu se posebno ukazuje i na nedostatak sveobuhvatnih zakonskih rješenja, neefikasnost i praktične probleme u postupku sankcioniranja po odredbama važećih pozitivnih propisa, te nedostatak posebnog zakona o govoru mržnje u BiH čijom primjenom bi se uticalo na odvraćanje pojedinca ili grupe od širenja govora mržnje, bez težnje ka cenzuri i ugrožavanju slobode izražavanja.

Istraživanja provedeno u pripremi ove master teze mogu biti bitna za dodatno poticanje društvenog aktivizma i svijesti o nužnosti zabrane govora mržnje i potrebu rješavanja svakog konflikta

civiliziranim dijalogom, uz poštivanje svih različitosti pojedinaca i grupa, a sve zarad sprječavanja eskalacije netrpeljivosti i nasilja, te povećanja stepena bezbjednosti u BiH.

Kandidatkinja na kraju zaključuje kako jasno demonstrirana i vidljiva zastupljenost govora mržnje u BiH doprinosi njenoj nestabilnosti i predstavlja sigurnosnu prijetnju.

Komisija na kraju konstatira da je završni rad **Aleksandre Mizdrak** u kojem je studentica obradila odabranu temu primjenom naučnih/stručnih metoda, te time dokazala da je savladala nastavni plan i program studija, stekala potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Na osnovi naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentici **Aleksandri Mizdrak** odobri javnu obranu.

Sarajevo, 7.3. 2022.godine

K O M I S I J A:

|  |  |
| --- | --- |
| 1. |  |
| 2. | Prof.dr. Mirza Smajić, predsjednik |
| 3. | Prof.dr. Vlado Azinović, mentor/ član  |
|  | Doc. dr. Selma Ćosić, članica |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr. Zlatan Bajramović, zamjenski član